અમદાવાદ: શહેરના ઘોડાસર વિસ્તારમાં આવેલા સંતોષી ટ્યૂશન ક્લાસીસમાં જતા હાર્દિક નામના વિદ્યાર્થીનું લોખંડની સીડીમાં કરંટ લાગવાથી મોત થવાના ચકચારી કિસ્સામાં ત્રણ અલગ અલગ જગ્યાએ વાયરિંગમાં ફોલ્ટ હોવાનું એફએસએલની તપાસમાં સામે આવ્યું છે. ટ્યૂશન ક્લાસીસ, ગેરેજ તેમજ ટીવી ‌રિપેરિંગની દુકાનના વાય‌િરંગમાં ફોલ્ટના કારણે લોખંડની સીડીમાં કરંટ પહોંચ્યો હોવાનું એફએસએલએ તારણ આપ્યું છે. આ ચકચારી ઘટનાને ત્રણ દિવસ થઇ ગયા, પરંતુ ટોરેન્ટ પાવરની વિ‌િજલન્સની ટીમ ઘટનાસ્થળે તપાસ કરવા માટે આવી નથી. શુક્રવારની સાંજે ધોધમાર વરસાદ પડ્યો હતો તે સમયે હાર્દિક સીડી ચઢીને ક્લાસીસમાં જતો હતો ત્યારે સીડીમાં કરંટ હોવાથી તે ઊછળીને જમીન પટકાયો હતો.